section_heading: Cilj osnivanja
paragraph_text: NIU Hrvatska riječ osnovana je s ciljem da se na sustavan i institucionalan način zadovolje potrebe hrvatske nacionalne zajednice u Vojvodini za informiranjem i nakladničkom djelatnošću. Tjednik je u početku bio informativno-političkog karaktera, ali bavio se i drugim društvenim, kulturnim, sportskim i zabavnim temama. Imao je stalne rubrike kao: Tvrdim i dokazujem, Kako molim, Politika (Hrvatska, Srbija, Vojvodina), Hrvatsko nacionalno vijeće, Dopisništva, Tradicija, Intervju, Feljton, Kultura, Sport i Zabava. Pored stalnih članova redakcije u novinama svoje tekstove i kolumne objavljuju i novinari poput: Ivana Torova, Gorana Milića, Gorana Rotima, Mirka Sebića i dr.